पाएं अपने शहर की ताज़ा ख़बरें और फ्री ई-पेपरडाउनलोड करें
ससुराल परिवार के खिलाफ कार्रवाई की मांग को लेकर संघर्षशील संगठनों के साथ एसएसपी कार्यालय में धरने पर बैठी पीडि़त विवाहिता के साथ एससी कमीशन के सदस्य राजहंस की ओर से मुलाकात की गई। इस दौरान पीडि़ता ने राज हंस को अपने साथ हुए अत्याचार की जानकारी दी। जिसके बाद कमिशन सदस्य ने पुलिस व सिविल प्रशासन के अधिकारियों को 21 मई तक मामले की निष्पक्ष जांच कर रिपोर्ट एससी कमीशन के पास पहुंचाने के आदेश जारी किए। इस दौरान उन्होंने अपने स्तर पर ही एक चार सदस्यीय कमेटी का गठन किया। दलित नेता जगसीर सिंह घनौर ने बताया कि गांव पेधनी कलां की युवती के साथ उसके ससुराल परिवार की ओर से मारपीट की गई। जिसे और व्यक्तियों के साथ अवैध संबंध बनाने के लिए मजबूर किया गया और उसकी मर्जी के खिलाफ दुष्कर्म किया गया। परंतु पुलिस ने पीडि़त के तीन बार बयान लिखने के बावजूद खानापूर्ति कर 498ए और 323 आईपीसी तहत ही मामला दर्ज किया है। जबकि अवैध संबंध बनाने के लिए मजबूर करने, दुष्कर्म और उसके दलित होने के कारण एससी एसटी एक्ट की धारा नहीं जोड़ी गई।
उन्होंने कहा कि पुलिस आरोपियों का पक्ष ले रही है। उन्होंने चेतावनी दी कि यदि मुकदमे में बनती धाराओं की बढ़ौतरी करके आरोपियों को गिरफ्तार न किया गया तो संघर्ष को तेज किया जाएगा। एससी कमिशन के सदस्य राज कुमार हंस ने बताया कि शिकायतकर्ता समेत कुछ समाज सेवी संगठनों की ओर से पुलिस लाइन के नजदीक धरना लगाया गया था। जहां मौके पर पहुंचकर शिकायतकर्ता की बात को सुना गया। जिसके बाद शिकायतकर्ता को धरना प्रदर्शन न करने की अपील करते हुए मामले को पूरी पारदर्शी ढंग से हल करने का भरोसा दिया। उन्होंने मामले की जांच के लिए पहुंचे पुलिस और सिविल प्रशासन के अधिकारियों को 21 मई तक मामले की रिपोर्ट एससी कमिशन के पास पहुंचाने के आदेश जारी किए। उन्होंने कहा कि एससी भाईचारे से संबंधित लोगों की शिकायतों को हल करने के लिए पंजाब अनुसूचित जाति कमीशन कार्यशील है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn